Λοιμώξεις από Clostridium difficile σε χειρουργικούς ασθενείς
Creators: name: Σπεντζούρη, Δέσποινα Νικολάου
Publisher: name: Aristotle University of Thessaloniki
Year: 2025
Subjects: Κλωστηρίδιο «το δύσκολο»
Λοιμώξεις
Χειρουργικοί ασθενείς
Clostridium difficile
Infections
Surgical Patients

description: Η λοίμωξη από Clostridium difficile αποτελεί ιδιαίτερα τις τελευταίες δεκαετίας σημαντική αιτία αυξημένης νοσηρότητας και θνητότητας σε ενδονοσοκομειακούς ασθενείς. Στην αύξηση του επιπολασμού της έχει συντελέσει η ολοένα και αυξανόμενη χορήγηση αντιβιοτικών σκευασμάτων, γεγονός που οδηγεί κατά συνέπεια σε δημιουργία μικροοργανισμών με πολλαπλές αντοχές. Ασθενείς οι οποίοι υποβάλλονται σε χειρουργικές επεμβάσεις, που έχουν συνοδά νοσήματα και πολυφαρμακία είναι αυξημένου κινδύνου ανάπτυξης κλωστηριδιακής λοίμωξης, με δραματικές συχνά συνέπειες. Η παρούσα καταγραφή περιέλαβε τους ασθενείς χειρουργικών κλινικών με CDI σε ένα τριτοβάθμιο νοσοκομείο του Νομού Ηρακλείου, σε συσχέτιση με την ηλικία, τη συνοσηρότητα, την λοιπή αγωγή που ελάμβαναν και τελικά την επιβίωσή τους. Καταγράφθηκαν 27 ασθενείς άνω των 18 ετών οι οποίοι νόσησαν το χρονικό διάστημα 2018 έως και το 2023, η πλειοψηφία αυτών με ήπια νόσηση, ενώ η συνολική επιβίωση αυτών ήταν σε ποσοστό 85,2%. Σε μεγάλο ποσοστό, οι ασθενείς λάμβαναν αντιβιοτικά σχήματα για άλλες λοιμώξεις, τα οποία έχουν ενοχοποιηθεί για αύξηση κινδύνου CDI, ενώ λοιμωξιολογική συνεκτίμηση πραγματοποιήθηκε σε ποσοστό 59%. Αναζητήθηκαν λοιπές μελέτες και άρθρα από διαδικτυακές βάσεις δεδομένων όπως η Pubmed και η Google Scholar προς επισκόπηση της τρέχουσας βιβλιογραφίας. Είναι γεγονός πώς προκύπτει η ανάγκη μείωσης αλόγιστης χορήγησης αντιβιοτικών σκευασμάτων μέσω προγραμμάτων ορθολογικής χρήσης και επιτήρησης αυτών σε ενδονοσοκομειακό περιβάλλον ενώ σημαντικό ρόλο κατέχει επίσης η πρόληψη με τήρηση των κατάλληλων μέτρων απομόνωσης. Η συνεργασία χειρουργικών και παθολογικών ειδικοτήτων κρίνεται απαραίτητη προκειμένου να βελτιστοποιηθεί η αντιμετώπιση των ασθενών αυτών καθώς και κατ’ επέκταση η μείωση της κατά βάση ενδονοσοκομειακής αυτής λοίμωξης.
description: Clostridium difficile infections have been an important cause of increased morbidity and mortality in hospitalized patients, especially during the last decades. The excessive administration and overuse of antibiotics has contributed to the increase of CDI prevalence, leading to the creation of multiple resistance microorganisms (MDR). Patients who undergo surgery, with co-morbidities and polypharmacy are at high risk of developing CDI, which can often cause dramatic consequences. The present record included patients of surgical wards with CDI in a tertiary hospital of Heraklion, in relation to age, comorbidity, other treatment they received and finally their survival. At total, 27 patients over the age of 18 were recorded, who had CDI between years 2018 and 2023. The majority of them had mild disease, while their overall survival was at a rate of 85.2%. A large proportion of patients were receiving antibiotic regimens for other co-infections, a fact which implicated in increasing the risk of CDI, while an infectious disease consultation was performed in 59% of the patients. Studies and articles were searched from online databases such as Pubmed and Google Scholar. It appears that there is an urgent need to reduce the reckless administration of antibiotics through surveillance and stewardship programs that can take place in a hospital environment. Also, prevention is needed through observing and performing appropriate isolation measures. The cooperation of surgical and pathological specialties is deemed necessary in order to optimize the treatment of these patients, as well as reduction of this nosocomial infection.